अफ़ग़ानिस्तान के रक्षामंत्रालय ने पाकिस्तानी सेना के प्रमुख के हालिया बयान पर प्रतिक्रिया व्यक्त करते हुए कहा कि यदि इस्लामाबद आतंकवादियों को शरण देना और उनको हथियारों से लैस करना बंद कर दे तो अफ़ग़ानिस्तान में युद्ध शीघ्र ही समाप्त हो जाएगा।
 तसनीम न्यूज़ एजेन्सी की शुक्रवार की रिपोर्ट के अनुसार अफ़ग़ानिस्तान के रक्षामंत्रालय के प्रवक्ता दौलत वज़ीरी ने पाक सेना प्रमुख जनरल क़मर बाजवा के हालिया बयान पर प्रतिक्रिया स्वरूप कहा कि अफ़ग़ानिस्तान ने कभी पाकिस्तान से मांग नहीं की है कि वह अफ़ग़ानिस्तान में आतंकवाद से संघर्ष करे।
 ज्ञात रहे कि पाक सेना के प्रमुख जनरल क़मर बाजवा ने हाल ही में कहा था कि उनके देश ने अपनी क्षमता से अधिक अफ़ग़ानिस्तान की सहायता की है किन्तु अफ़ग़ानिस्तान अपनी धरती पर आतंकवादी गुटों से संघर्ष में अक्षम है।
 अफ़ग़ान और पाकिस्तानी अधिकारियों की ओर से यह बयान एेसी स्थिति में सामने आया है कि पाकिस्तान के विदेशमंत्री ख़ाजा मुहम्मद आसिफ़ ने पाकिस्तान के विदेशमंत्री सलाहुद्दीन रब्बानी से टेलीफ़ोनी वार्ता में कहा था कि इस्लामाबाद हर क्षेत्र में काबुल के साथ सहयोग के लिए तैायर है।
 इससे पहले पाकिस्तान के रक्षामंत्री ख़ुर्रम दस्तगीर ने एक बयान में कहा था कि अफ़ग़ानिस्तान में आतंकवादियों की सुरक्षित शरणस्थलियां हैं।
 अफ़ग़ानिस्तान के विदेशमंत्रालय के प्रवक्ता शकीब मुस्तग़नी ने पाकिस्तानी रक्षामंत्री के बयान की आलोचना करते हुए कहा कि पाकिस्तान के लिए बेहतर है कि वह आतंकवादी गुटों के विरुद्ध सच्चाई से कार्यवाही करे।
 यह पहली बार नहीं है जबकि पाकिस्तान और अफ़ग़ानिस्तान ने एक दूसरे पर आतंकवादी गुटों को शरण देने का आरोप लगाया है। यही नहीं पाकिस्तान और अफ़ग़ानिस्तान एक दूसरे को अपने यहां अशांति के लिए ज़िम्मेदार भी ठहराते हैं। (AK)

अफ़ग़ानिस्तान के रक्षामंत्रालय ने पाकिस्तानी सेना के प्रमुख के हालिया बयान पर प्रतिक्रिया व्यक्त करते हुए कहा कि यदि इस्लामाबद आतंकवादियों को शरण देना और उनको हथियारों से लैस करना बंद कर दे तो अफ़ग़ानिस्तान में युद्ध शीघ्र ही समाप्त हो जाएगा। तसनीम न्यूज़ एजेन्सी की शुक्रवार की रिपोर्ट के अनुसार अफ़ग़ानिस्तान के रक्षामंत्रालय के प्रवक्ता दौलत वज़ीरी ने पाक सेना प्रमुख जनरल क़मर बाजवा के हालिया बयान पर प्रतिक्रिया स्वरूप कहा कि अफ़ग़ानिस्तान ने कभी पाकिस्तान से मांग नहीं की है कि वह अफ़ग़ानिस्तान में आतंकवाद से संघर्ष करे। ज्ञात रहे कि पाक सेना के प्रमुख जनरल क़मर बाजवा ने हाल ही में कहा था कि उनके देश ने अपनी क्षमता से अधिक अफ़ग़ानिस्तान की सहायता की है किन्तु अफ़ग़ानिस्तान अपनी धरती पर आतंकवादी गुटों से संघर्ष में अक्षम है। अफ़ग़ान और पाकिस्तानी अधिकारियों की ओर से यह बयान एेसी स्थिति में सामने आया है कि पाकिस्तान के विदेशमंत्री ख़ाजा मुहम्मद आसिफ़ ने पाकिस्तान के विदेशमंत्री सलाहुद्दीन रब्बानी से टेलीफ़ोनी वार्ता में कहा था कि इस्लामाबाद हर क्षेत्र में काबुल के साथ सहयोग के लिए तैायर है। इससे पहले पाकिस्तान के रक्षामंत्री ख़ुर्रम दस्तगीर ने एक बयान में कहा था कि अफ़ग़ानिस्तान में आतंकवादियों की सुरक्षित शरणस्थलियां हैं। अफ़ग़ानिस्तान के विदेशमंत्रालय के प्रवक्ता शकीब मुस्तग़नी ने पाकिस्तानी रक्षामंत्री के बयान की आलोचना करते हुए कहा कि पाकिस्तान के लिए बेहतर है कि वह आतंकवादी गुटों के विरुद्ध सच्चाई से कार्यवाही करे। यह पहली बार नहीं है जबकि पाकिस्तान और अफ़ग़ानिस्तान ने एक दूसरे पर आतंकवादी गुटों को शरण देने का आरोप लगाया है। यही नहीं पाकिस्तान और अफ़ग़ानिस्तान एक दूसरे को अपने यहां अशांति के लिए ज़िम्मेदार भी ठहराते हैं।